ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
19 มิ.ย. 2558

สรุปภาวะตลาดภาคเช้า : SET ปรับลง – SET ปรับลง ด้วยปัจจัยลบเฉพาะตัว หลัง MERS แพร่ระบาดเข้ามาในไทยแล้ว จากเมื่อวานพบผู้ติดเชื้อเป็นรายแรก กระตุ้นแรงขายในกลุ่มท่องเที่ยวให้ปรับตัวลง กระทบภาพรวมตลาด ทั้งนี้ SET ปิดภาคเช้าที่ระดับ 1498.37 จุด (-0.64%) ด้วยมูลค่าซื้อขาย 2 หมื่นลบ. กลุ่มหลักพลังงานปิดบวก +0.4% ส่วนแบงก์ค่อนข้างทรงตัว และ ICT ปิดลบ -0.4% ส่วนกลุ่มท่องเที่ยว ขนส่ง และโรงพยาบาลลงแรง ปิดลบ -3.6%, -3.5% และ -2.9% ตามลำดับ ด้านตลาดภูมิภาคอยู่ในแดนบวก
กลยุทธ์ที่แนะนำ :ช่วงบ่าย: การฟื้นตัวยังจำกัด และคาดจะแกว่งแถวบริเวณ 1498-1500 จุด ส่วนแนวต้านระยะสั้นอยู่ที่ 1508 จุด ต้องขึ้นทะลุผ่านให้ได้ก่อน ถึงจะเริ่มเป็นสัญญาณที่ดีขึ้น ส่วนภาพรวม แม้ประเด็น MERS จะเป็นปัจจัยกดดันตลาด อย่างไรก็ตาม มอง Downside จำกัดที่ 1498 หรือ 1490 จุด ตามลำดับ และ SET จะฟื้นตัวด้วยแรงหนุน Window dressing ในสัปดาห์หน้า ดังนั้น กลยุทธ์ อ่อนตัวเป็นโอกาสซื้อสะสม ทั้งนี้ หุ้นแนะนำตามสัญญาณเทคนิค ได้แก่ MACO (รับ 1.25 ต้าน 1.35 Cut 1.22) และ TVD (รับ 2.50 ต้าน 2.80 Cut 2.42) 